สวัสดีค่ะ ประจำเดือนหนูมาไม่ปกติค่ะ เรื่องมีอยู่ว่า ประจำเดือนหนูขาดประมาณ3เดือนค่ะ มาครั้งสุดท้ายเมื่อวันที่11เมษา และเมื่อหนูไปหา บอกว่า อาจจะเกิดจากสภาวะการเครียด ซึ่งอาจจะทำให้เลื่อนไปเรื่อยๆ พอกลับมาจากโรงพยาบาลประจำเดือนหนูมาค่ะ แต่...ประจำเดือนมาตั้งแต่วันที่30 กรกฎาคม จนถึงวันนี้ ยังไหลปกติเหมือนวันแรกเลยค่ะ เป็นเพราะอะไรคะ? มันจะหายไหมคะ?หรือหนูต้องไปหาอีกรอบ
สวัสดีค่ะ ในกรณีนี้อาจเรียกว่าเลือดออกผิดปกติมากทางช่องคลอด ซึ่งอาจเกิดจาก-เนื้องอกมดลูกหรือปากมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-มีภาวะเลือดออกง่าย หยุดยาก จากเกล็ดเลือดต่ำ-ภาวะแทรกซ้อนจากการตั้งครรภ์เช่น แท้ง ท้องนอกมดลูกแนะนำรีบกลับไปพบแพทย์เพื่อหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์